Bosbeka fruktokolombo

La Bosbeka fruktokolombo, Ptilinopus insolitus, estas malgranda fruktokolombo de la genro Ptilinopus. Ĝi estas endemio de Bismarkoj, Nov-Gvineo.

Taksonomio kaj sistematiko
La Bosbeka fruktokolombo estis origine priskribita kiel Ptilopus insolitus fare de Hermann Schlegel en 1863 sur la bazo de specimenoj el Nova Irlando. La nomo de la genro estis poste ŝanĝita al Ptilinopus. La genronomo Ptilinopus estis derivita el la vortoj de antikva greka πτιλον (ptilon), kun la signifo plumo, kaj πους (pous), kun la signifo piedo. La specia nomo insolitus estas la latina vorto insolitus, kun signifo de stranga. Bosbeka fruktokolombo estas la oficiala ordinara nomo decidita de Internacia Ornitologia Komitato. Aliaj oftaj nomoj por la specio estas ruĝbosa fruktokolombo kaj la fruktokolombo de Schlegel.

La Bosbeka fruktokolombo estas proksime rilata al la Oranĝventra fruktokolombo, kaj oni supozas, ke tiuj du specioj formas specigrupon kun la Grizkapa kaj la Karunkla fruktokolomboj. Tiu grupo povas inkludi ankaŭ la Nigranukan kaj la Nanan fruktokolombojn.

Estas du agnoskitaj subspecioj de tiu kolombo. Variado inter subspecioj povas esti klina.
 Ptilinopus insolitus insolitus – Schlegel, 1863: nomiga subspecio. Trovita en Bismarkoj, escepte kie estas la subspecio inferior.
 Ptilinopus insolitus inferior – Hartert, 1924: en insuloj Mussau kaj Emirau. Ĝi estas multe pli malgranda ol la nomiga subspecio kaj havas ruĝecan plumojn ĉirkaŭ la griza ŝultromakulo, kaj povas esti tial aparta specio.

Aspekto
Ĝenerale temas pri tre verda kolombo kun tre oranĝa ventro. La ĉefa rimarkinda trajto estas oranĝeca karunklo sur la frunto, kion nur la Karunkla fruktokolombo havas simile en tiu ĉi genro. La bekopinto estas flava kaj la piedoj estas ruĝaj.

 Referencoj 

 Beehler, Bruce M.; & Finch, Brian W. (1985). Species Checklist of the Birds of New Guinea. RAOU Monograph No.1. Royal Australasian Ornithologists Union: Melbourne. 
 Beehler, Bruce M.; Pratt, Thane K.; & Zimmerman, Dale A. (1986). Birds of New Guinea. Wau Ecology Handbook No.9. Princeton University Press. 
 Coates, Brian J. (1985). The Birds of Papua New Guinea. Volume 1: Non-Passerines. Dover Publications: Alderley, Queensland. 

 Eksteraj ligiloj 

Kategorio:Kolombedoj
Kategorio:Birdoj de Oceanio
Kategorio:Bestoj el la Aŭstralazia ekozono
Kategorio:Birdoj de Nov-Gvineo